कश्मीर में कथित पाकिस्तानी चरमपंथियों की क़ब्रगाह!\nसाल भर पहले तैयार इस क़ब्रिस्तान में वो  शव दफ़न होते हैं जो भारतीय सुरक्षाबलों के मुताबिक़ पाकिस्तानी चरमपंथी होते हैं. 

इसमें अब 45 शव दफ़न किए जा चुके हैं.  

क्या कश्मीर का मुद्दा अब फीका पड़ गया है?

नजरिया: 'एक दिन कश्मीर में मुसलमान अल्पसंख्यक बन जाएंगे'

फिर से 90 के दौर में लौट रहा है कश्मीर?

पुलिस स्टेशन से चंद कदमों की दूरी पर इस क़ब्रिस्तान को पिछले साल ही तैयार किया गया है. झेलम नदी के किनारे मौजूद क़ब्रिस्तान के एक तरफ़ घनी झाड़ियां हैं. 

कुछ क़ब्रों पर पुलिस ने छोटे-छोटे बोर्ड भी लगाए हैं, हालांकि कुछ की लिखाई मिट चुकी है.

बोर्डों पर मुठभेड़ की जगह का नाम लिखा होता है, लेकिन दफ़न होने वाले का नाम नहीं.

कई बोर्डों की लिखाई मिट चुकी है.

दफ़न हुए लोगों के रिकॉर्ड पुलिस स्टेशन में दर्ज होते हैं. पुलिस ने कुछ की तस्वीरें भी रजिस्टर में रखी हैं. इसमें भी किसी का नाम नहीं है, बस एनकाउंटर स्थल, पुलिस स्टेशन, सीरियल नंबर और मामला लिखा जाता है. 

'ज़्यादातर शव रात को दफ़नाए जाते हैं'

मुठभेड़ों में मारे जाने वाले इन संदिग्ध चरमपंथियों को ज्यादातर रात को दफ़नाया जाता है. पुलिस और स्थानीय लोगों का कहना है कि दफ़न करने से पहले सभी धार्मिक रस्मों को पूरा किया जाता है. 

हमेशा जनाज़ों में शामिल रहने वाले गांव के एक शख्स ने नाम न बताने की शर्त पर कहा कि 'हमें सिर्फ यह पता होता है कि लाश दफ़न करनी है. जब पुलिस बुलाती है तो मैं आ जाता हूं.' 

वह कहते हैं, "पहले जब हम लाशों को देखते थे, दिमाग़ पर ख़ौफ़ छाया रहता था. मगर अब तो यह रोज़ की बात हो गई है."

उन्होने कहा, "यहां दफ़न करने वाले का हम वह सब कुछ करते हैं, जो आम मुसलमान के शव को दफ़नाते वक़्त किया जाता है. हम गांव के चंद लोग और पुलिस वाले साथ मिलकर जनाज़े की नमाज़ पढ़ते हैं. पुलिस हमें पहले ही सूचित कर देती है, जिसके बाद हम कब्र खोदने का काम शुरू कर देते हैं. तब तक पुलिस शव लेकर पहुंच जाती है."

इसी तरह गांव के एक और नागरिक ने बताया कि उन्हें सिर्फ़ इस बात का पता रहता है कि क़ब्र खोदनी है, जनाज़ा पढ़ना है और शव को दफ़नाना है. 

क्या कहती है पुलिस?

पुलिस कहती है कि इस क़ब्रिस्तान को कश्मीर में मारे जाने वाले पाकिस्तानी चरमपंथियों के लिए बनाया गया है, ताकि पाकिस्तान जब चाहे, यहां आकर अपने नागरिकों के शवों पर दावा कर सके. 

पुलिस के मुताबिक़ बीते एक साल...\n\ntl;डॉ:
भारत प्रशासित कश्मीर के बारामूला ज़िले में उड़ी-मुज़फ़्फ़राबाद राजमार्ग पर एक छोटा सा गांव है - गैंतामुल्ला. वहां मौजूद है एक क़ब्रिस्तान, आम क़ब्रिस्तानों से कुछ अलग.